Koeru
Koeru on alevik Järva maakonnas Järva vallas. Koerus asus enne Eesti omavalitsuste haldusreformi 2017. aastal Koeru valla keskus. Koeru asub maanteede ristumiskoha ümbruses: Mäeküla-Kiltsi maantee läbib Koeru edela-kirde suunas, Järva-Jaani–Väinjärve maantee loode-kagu suunas. Vana Tallinna-Tartu maantee möödub Koerust 2 km kauguselt. Aleviku territooriumile jääb ka Aruküla mõis ja selle ümbrus. Aruküla küla jääb Koerust edelasse. Koeru elanike arv oli 2000. aastal 1332, 1970. aastal oli Koerus 649 elanikku.